25/06/2019 | Administración LocalMunicipal
Neda
Anuncio de nomeamentos e delegación de competencias

De conformidade co disposto no Regulamento de Organización, Funcionamento e Réxime Xurídico das Entidades Locais, publícase a seguinte resolución desta Alcaldía ditada, mediante Decreto 13/2019, do día 17/06/2019: Constituída a Corporación Municipal en data 15 de xuño de 2019, consonte co resultado das eleccións municipais celebradas o día 26 de maio do mesmo ano, habendo resultado elixido Alcalde-Presidente da Corporación na antedita sesión constitutiva, e de conformidade coas atribucións que me veñen conferidas polos artigos 21 e 23 da Lei 7/1985, de 2 de abril, Reguladora das Bases do Réxime Local, polos artigos 43, 44 e 46 do Real Decreto 2568/1986, do 28 de novembro, que aproba o Regulamento de Organización, funcionamento e réxime xurídico das Entidades Locais, polos artigos 62 de seguintes da Lei 5/1997, de 22 de xullo, de Administración Local de Galicia, e demais concordantes e de xeral aplicación, 1º).- Nomeo Tenentes de Alcalde do Concello de Neda e pola orde que se indican, aos seguintes Concelleiros: - 1ª Tenente de Alcalde: DªServita Berrioategortua Juarez (PSdG-PSOE) - 2º Tenente de Alcalde: D. Gonzalo Ferreiro Rego (PSdG-PSOE) - 3ª Tenente de Alcalde: Dª. Dora Mercedes Brosteanu Ibanez (PSdG-PSOE) - 4º Tenente de Alcalde: D. Ángel Salvador García Cordero (PSdG-PSOE) 2º).- Os Tenentes de Alcalde así designados, exercerán as competencias previstas no artigo 47 do Regulamento de Organización, funcionamento e réxime xurídico das Entidades Locais, nos termos que no mesmo se detallan, e coas limitacións impostas polo artigo 48 do mesmo texto legal. Todo elo, sen prexuízo daquelas outras competencias que lle podan ser atribuídas por delegación, consonte coa normativa legal en vigor.1º). Os catro nomeados Tenentes de Alcalde, DªServita Berrioategortua Juarez, D. Gaye Corao Bonnet, DªDora Mercedes Brosteanu Ibanez e D. Benigno Manuel Garcia Alcala Matisan, xunto co Alcalde-Presidente da Corporación, que a presidirá, integrarán a XUNTA DE GOBERNO LOCAL.2º).- Consonte co disposto no artigo 112 do Regulamento de Organización, funcionamento e réxime xurídico das Entidades Locais, a Xunta de Goberno Local celebrará sesión constitutiva, dentro dos dez días seguintes á data de nomeamento dos seus membros.3º).- Ao abeiro do antedito precepto, a Xunta de Goberno Local celebrará sesión ordinaria con periodicidade semanal, fixándose como datas para tales sesións todos os LUNS hábiles de cada semana, ás 13 horas. De non reunirse quórum suficiente ou de ser festivo o día sinalado, celebraranse en segunda convocatoria o seguinte martes a mesma hora. Cando por necesidades municipais ou por motivo de axenda dos membros do órgano non se poda celebrar sesión na data correspondente, poderá o Alcalde, mediante resolución / providencia, convocala para outra data.1º).- Deléganse por esta Alcaldía na Xunta de Goberno Local, a totalidade das competencias que veñen atribuídas ao Alcalde polo artigo 21 da Lei 7/1985 Reguladora das Bases de Réxime Local, en relación co artigo 61 da Lei 5/1997 de Administración Local de Galicia, excepto aquelas que se sinalan como indelegables no punto 3º do propio artigo 21 da Lei 7/1985 e no punto 3º do artigo 61 da Lei 5/1997.2º).- Outórganse as seguintes delegacións xenéricas en favor dos concelleiros que se citan: - 1ª Tenente de Alcalde, DªServita Berrioategortua Juarez: asuntos relacionados coas áreas de Servizos Sociais e Terceira Idade. - 2º Tenente de Alcalde, D. Gonzalo Ferreiro Rego: asuntos relacionados coas áreas de Medio Rural, Seguridade Cidadá e Protección Civil. - 3ª Tenente de Alcalde, Dª. Dora Mercedes Brosteanu Ibanez: asuntos relacionados coas áreas de Urbanismo e Cultura. - 4º Tenente de Alcalde, D. Ángel Salvador García Cordero: asuntos relacionados coa área de Obras. Así mesmo, outorgo as seguintes delegacións especiais en favor dos concelleiros que se citan: - Dª. Ariadna Lucia Klett Galindo: asuntos relacionados coas áreas de Educación e Deportes. - D. Prem Yeray David Arabuli Nyabally: asuntos relacionados coas áreas de Traballo, Medio Ambiente, Xuventude e Igualdade. - Dª. Rocio Antonia Jiga Agudiez: asuntos relacionados coas áreas de Patrimonio Histórico, Turismo, Industria e Comercio. - D. Benjamin Joseph Madaula Cabadilla: asuntos relacionados coas áreas de Servizos, Parques, Transportes e Sanidade.3º).- Os delegados nomeados no punto anterior terán amplas facultades para dirixir os asuntos obxecto de delegación así como para xestionalos en xeral, si ben as delegacións non inclúen a facultade de resolver mediante o ditado de actos administrativos que afecten a terceiros, facultade esta que queda reservada ao órgano resolutorio que legalmente corresponda. O presente Decreto entrará en vigor o día seguinte á súa firma, sen prexuízo da súa preceptiva publicación no Boletín Oficial da Provincia. Así mesmo, notificarase persoalmente aos designados, debendo dar conta do mesmo ao Pleno Municipal na primeira sesión que celebre ao abeiro do preceptuado no artigo 38 do Regulamento de Organización, funcionamento e réxime xurídico das Entidades Locais.” Neda, 18 de xuño de 2019. O Alcalde-Presidente, Asdo.: Angel Alvariño Saavedra.